CELEX: 62008TN0012
Language: sk
Date: 2008-01-04 00:00:00
Title: Vec T-12/08 P: Odvolanie podané 4. januára 2008 : M proti uzneseniu Súdu pre verejnú službu z  19. októbra 2007 vo veci F-23/07, M/EMEA

8.3.2008   
            
            
               SK
            
            
               Úradný vestník Európskej únie
            
            
               C 64/59
            
         Odvolanie podané 4. januára 2008: M proti uzneseniu Súdu pre verejnú službu z 19. októbra 2007 vo veci F-23/07, M/EMEA
   (Vec T-12/08 P)
   (2008/C 64/95)
   Jazyk konania: francúzština
   Účastníci konania
   
      Odvolateľ: M (Broxbourne, Spojené kráľovstvo) (v zastúpení: S. Orlandi, A. Coolen, J.-N. Louis a E. Marchal, advokáti)
   
      Ďalší účastník: Európska agentúra pre hodnotenie liekov
   Návrhy odvolateľa
   
               —
            
            
               zrušiť uznesenie Súdu pre verejnú službu z 19. októbra 2007, M/Európska agentúra na hodnotenie liekov, vo veci F-23/07,
            
         
               —
            
            
               zrušiť rozhodnutie uvedenej agentúry z 25. októbra 2006 v rozsahu, v akom zamieta žiadosť z 8. augusta 2006 o predloženie veci posudkovej komisii pre invaliditu,
            
         
               —
            
            
               zrušiť rozhodnutie uvedenej agentúry o zamietnutí žiadosti o náhradu škody,
            
         
               —
            
            
               zaviazať žalovanú na náhradu trov konania v prvostupňovom aj v druhostupňovom konaní.
            
         Odvolacie dôvody a hlavné tvrdenia
   Vo svojom odvolaní odvolateľ žiada zrušiť uznesenie Súdu pre verejnú službu, ktoré ako neprípustnú odmieta žalobu, ktorej predmetom je zrušenie rozhodnutia z 25. októbra 2006, ktorým Európska agentúra na hodnotenie liekov zamietla jeho žiadosť o vytvorenie posudkovej komisie pre invaliditu, ako aj rozhodnutia z 31. januára 2007 o zamietnutí jeho žiadosti o náhradu škody.
   Na podporu svojho odvolania odvolateľ uvádza jediný odvolací dôvod založený na nerešpektovaní práva Spoločenstva Súdom pre verejnú službu. Odvolateľ uvádza, že Súd pre verejnú službu sa dopustil chyby vo výklade rozsahu jeho žaloby v prvostupňovom konaní a v dôsledku toho rozhodol ultra petita. Odvolateľ rovnako uvádza, že Súd pre verejnú službu okrem iného porušil článok 33 ods. 1 a 2 Podmienok zamestnávania ostatných zamestnancov Európskych spoločenstiev.